Document ID: 31992D0260

Odločba Komisije
z dne 10. aprila 1992
o pogojih v zvezi z zdravstvenim varstvom živali in izdajanjem veterinarskih spričeval za začasen sprejem registriranih konjev
(92/260/EGS)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki veljajo za pretok in uvoz kopitarjev iz tretjih držav [1], kakor je bila nazadnje spremenjena z Odločbo Komisije 92/130/EGS [2] in zlasti členov 15(a) in 16 Direktive,
ker je bil z Odločbo Sveta 79/542/EGS [3], kakor je bila nazadnje spremenjena z Odločbo Komisije 92/162/EGS [4], uveden seznam tretjih držav, iz katerih države članice dovolijo zlasti uvoze kopitarjev;
ker je prav tako potrebno upoštevati regionalizacijo nekaterih tretjih držav, ki je predmet Odločbe Komisije 92/160/EGS [5], kakor je bila spremenjena z Odločbo 92/161/EGS [6];
ker je zato, ker obstajajo enakovredne zdravstvene razmere med nekaterimi tretjimi državami, upravičena uvedba več zdravstvenih območij za uvažanje kopitarjev;
ker imajo različne kategorije konjev sebi lastne posebnosti in se njihovi uvozi odobrijo za različne namene; ker je, posledično, treba uvesti konkretne zdravstvene zahteve za začasne sprejeme registriranih konjev;
ker je zato, ker obstajajo različne zdravstvene razmere, treba uvesti več veterinarskih spričeval za začasni sprejem registriranih konjev;
ker je to odločbo treba ponovno pregledati do 31. decembra 1992;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Brez poseganja v Odločbo 92/160/EGS, države članice dovolijo začasni sprejem registriranih konjev:
- ki prihajajo iz tretjih držav, ki so navedene v Prilogi I,
- ki izpolnjujejo zahteve, predpisane v enem od vzorcev veterinarskih spričeval za živali v Prilogi II.
Člen 2
Ta odločba je naslovljena na države članice.
V Bruslju, 10. aprila 1992

Labels: 0
3
6